

**Crna Gora**

**MINISTARSTVO RADA I SOCIJALNOG STARANJA**

Na osnovu člana 32v Zakona o nevladinim organizacijama (“Službeni list CG“, br.39/11 i 37/17), a u vezi sa Odlukom outvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2018. godini (“Službeni list CG“, br. 83/17) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18),Komisija za raspodjelu sredstava za finansiranje projekata/programa nevladinih organizacija Ministarstva rada i socijalnog staranja objavljuje

**„JAVNI KONKURS ZA PRIJAVU PROJEKATA ZA FINANSIJSKU PODRŠKU PROJEKTIMA KOJI DOPRINOSE RAZVOJU USLUGA PODRŠKE ZA ŽIVOT U ZAJEDNICI“**

**za finansiranje projekata nevladinih organizacija u oblasti**

**ZAŠTITE LICA SA INVALIDITETOM**

Pozivaju se nevladine organizacije koje imaju kapacitete i iskustvo da prijave projekte na ovaj konkurs, kojim mogu doprinijeti realizaciji prioriteta utvrđenih:

1. Konvencijom o pravima osoba s invaliditetom,
2. Zakonom o socijalnoj i dječjoj zaštiti,
3. Strategijom za integraciju lica s invaliditetom.

Strateški ciljevi čijem će ostvarenju doprinijeti projekti nevladinih organizacija u 2018. godini su:

CILJ 1: Unaprijediti vaninstitucijalne oblike podrške licima sa invaliditetom;

CILJ 2: Razvoj kapaciteta lica s invaliditetom, koji doprinose većoj samostalnosti u svakodnevnom funkcionisanju;

CILJ 3: Puno i efektivno učešće i uključenost u sve sfere društvenog života lica s invaliditetom;

CILJ 4: Podrška roditeljima djece i mladih sa smetnjama u razvoju, kao i odraslih lica s invaliditetom.

Prioritetni problemi u oblasti zaštite lica s invaliditetom, koji se planiraju rješavati finansiranjem projekata nevladinih organizacija su: nedovoljna razvijenost usluga podrške u porodici i lokalnoj zajednici, uključujući personalne asistente, neophodne radi podrške uključenosti i životu lica s invaliditetom u svojim lokalnim zajednicama i sprječavanja izolacije ili isključenosti iz zajednice.

Ciljna grupa su lica s invaliditetom,a njihove prepoznate potrebe su integrisanje u društvenu zajednicu, osnaživanje i poboljšanje kvaliteta života porodica djece i mladih sa smetnjama u razvoju i odraslih lica s invaliditetom.

Aktivnosti nevladine organizacije koje će doprinijeti ostvarenju strateških ciljeva i zadovoljenju potreba ciljne grupe („prihvatljive aktivnosti za finansiranje“) su: podrška i pomoć djeci i mladima sa smetnjama i teškoćama u razvoju, kao i odraslim licima s invaliditetom uz posvećivanje posebne pažnje licima kojima je neophodan najveći stepen podrške, koja zbog svog zdravstvenog stanja i nepristupačnosti raznih servisa usluga nisu u stanju da se uključe u zajednicu.

**Ukupan iznos** sredstava koja se mogu raspodijeliti ovim konkursom je: 381.054,00 eura.

Shodno članu 32ž Zakona o nevladinim organizacijama, ukupan iznos sredstava koja se na osnovu javnog konkursa mogu dodijeliti nevladinoj organizaciji za finasiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu ovog konkursa.

Na ovaj konkurs nevladina organizacija može prijaviti više projekata, **ali joj se mogu dodijeliti sredstva samo za jedan projekat.** Ta nevladina organizacija **može biti i partner na samo jednom projektu u okviru ovog javnog konkursa.**

**Prijavu projekta na ovaj konkurs** **može podnijeti nevladina organizacija koja je:**

a) upisana u Registar nevladinih organizacija;

b) kroz ciljeve i djelatnosti u Statutu, definisala oblast od javnog interesa iz ovog konkursa kao oblast svog djelovanja;

c) u oblasti od javnog interesa iz ovog konkursa realizovala projekat/e i/ili program/e u godini koja prethodi objavljivanju ovog konkursa;

d) predala poreskom organu prijavu za prethodnu fiskalnu godinu (bilans stanja i bilans uspjeha).

**Raspodjela sredstava iz ovog konkursa vrši se na osnovu sljedećih kriterijuma:**

1) doprinos prijavljenog projekta, ostvarivanju javnog interesa i realizaciji strateških ciljeva u određenoj oblasti;

2) kvalitet prijavljenog projekta;

3) kapacitet nevladine organizacije da realizuje prijavljeni projekat;

4) transparentnost rada nevladine organizacije.

**Bodovanje projekata, prema navedenim kriterijumima, vršiće se prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa (“Službeni list CG“, br.13/18), na obrascu koji utvrđuje i objavljuje na svojoj internet stranici Ministarstvo javne uprave www.mju.gov.me, a svaki projekat će bodovati po dva nezavisna procjenjivača, koji moraju obrazložiti dodijeljene bodove po svakom mjerilu.**

Projekat, shodno članu 32 stav 3 Zakona o nevladinim organizacijama, predstavlja skup aktivnosti u oblasti zaštite lica s invaliditetom, koji se realizuju u periodu koji nije duži od jedne godine.

**Rok za podnošenje prijava** na ovaj konkurs je 30 dana od dana objavljivanja, odnosno zaključno sa **30.07.2018. godine.**

**Prijava projekta dostavlja se isključivo na obrascu propisanom** **Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18)**,** koji možete preuzeti **OVDJE.**

**Uz prijavu na ovaj konkurs, nevladine organizacije su dužne dostaviti:**

• fotokopiju rješenja o upisu u registar NVO

• fotokopiju dijela statuta u kome su definisani ciljevi i djelatnost, odnosno oblast djelovanja NVO

• fotokopiju akta o podnesenoj prijavi za prethodnu fiskalnu godinu poreskom organu(bilans stanja i bilans uspjeha)

• ovjerenu izjavu da će NVO prije potpisivanja ugovora obavijestiti komisiju o eventualnim dodijeljenim sredstvima za isti projektni program od drugih državnih organizacionih jedinica;

• ovjerenu izjavu da će NVO prije otpočinjanja sa pružanjem usluge iz ovog konkursa posjedovati licencu za obavljanje djelatnosti.

**Nakon objavljivanja i dostavljanja Odluke o raspodjeli sredstava, nevladine organizacije su dužne da prije otpočinjanja sa pružanjem usluga iz ovog konkursa posjeduju licencu za obavljanje djelatnosti, u skladu sa Zakonom o socijalnoj i dječjoj zaštiti.**

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku.**

|  |
| --- |
| **Prijavu sa potrebnom dokumentacijom, uključujući i CD treba****poslati isključivo poštom na sljedeću adresu:****Ministarstvo rada i socijalnog staranja****Rimski trg 46****Podgorica****sa napomenom: NE OTVARATI - prijava na Javni konkurs broj: 56-757/18-2 pod nazivom** **„JAVNI KONKURS ZA PRIJAVU PROJEKATA ZA FINANSIJSKU PODRŠKU PROJEKTIMA KOJI DOPRINOSE RAZVOJU USLUGA PODRŠKE ZA ŽIVOT U ZAJEDNICI“**  |
| U razmatranje će biti uzeti samo projekti koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom. |
| Pitanja u vezi ovog konkursa mogu se postaviti elektronskim putem na adresu: marina.medojevic@mrs.gov.me, najkasnije do 23.07.2018. godine do 15:00 h.  |
| Komisija za raspodjelu sredstava za finansiranje projekata nevladinih organizacija Ministarstva rada i socijalnog staranja će **u roku od 15 dana od dana završetka ovog konkursa**, na internet stranici **Ministarstva rada i socijalnog staranja** i portalu e-uprave objaviti listu nevladinih organizacija koje nisu dostavile urednu i potpunu prijavu, uz ukazivanje na utvrđene nedostatke koji se odnose na prijavu, odnosno potrebnu dokumentaciju. **Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Predsjednica Komisije**

**Broj: 56-757/18-7**

**Podgorica, 29. 06. 2018. godine Marina Medojević**